San Antongo zubia

San Antongo zubiaBilboko Udalaren webgunea: Kaleizenak Bilboko itsasadarreko zubia da. Iparraldetik Zazpikaleak eta Begoñara igotzen den Zabalbide kalea, eta hegoaldetik Bilbo Zaharra eta San Frantzisko auzoak lotzen ditu.. Gaur egungo zubia 1880an zabaldu zen.

 Kokalekua 
Iparraldean Donibane plazatxoa du, eta hegoaldean Bilbo Zaharra eta Urazurrutia kaleak. Gainera, hego partean ere, Martzana eta Urazurrutiko kaietara heltzen diren eskailerak ditu.

Zubiak alboan ditu San Anton eliza, Urazurrutia eta Martzana kaiak, eta Urazurrutiako sehaska-etxea.

 Historia 
1318 baino lehen eraikia, litekeena da 1300an hiribildua eratu baino lehenagokoa izatea. Mendeetan zehar Bilboko itsasadarra zeharkatzen zuen zubi bakarra izan zen, bilbotarrek ertze bien arteko komunikazioen monopolioa mantendu nahi zutelako.

Bilboko ikur bihurtua, la puente vieja (euskaraz: "zubi zaharra") ezizena duena, hiriburuaren armarrian agertzen da. Erdi Aroan eraiki zutenetik, oso zubi inportantea izan zen bertatik Bizkaiko jaurerria eta Gaztelako Erresumaren arteko merkataritza guztia pasa behar baitzuten, Maria Diaz I.a Harokoak Bilbori emandako eskubideari esker. XV. mendean, Bilboko agintariek zubi honetan bertan exekutatzen zituzten gaizkileak. Hiltzeko zigortuei harria lotu eta itsasadarrera botatzen zituzten.Manuel Montero, "Construcción histórica de la villa de Bilbao" Txertoa, Donostia, 1997, , 19. orr.

Uholde askoren eraginez hainbat alditan eroria, askotan berreraikia izan zen. Horrexegatik 1870ean Udalak egungo kokalekuan zubi sendo bat eraikitzea erabaki zuen. Antzinako zubia San Anton elizaren aurrean zegoen, hau da, uretan behera, eta 1882an desagertu zen.Argia: Industriak eraikitako hiri postindustriala Ernesto Hoffmeyerrek diseinatuta, egungoa 1880an zabaldu zuten.

1937ko ekainaren 17an Bilbo galdu zenean zubia dinamitaz lehertu eta frankistek laster hasi zituzten zubia berreraikitzeko lanak.

 Argazki galeria 

 Erreferentziak 

 Kanpo estekak 

Kategoria:Bilboko zubiak
Kategoria:Zazpikaleetako eraikinak
Kategoria:Bilbo Zaharreko eraikinak
Kategoria:1880ko zubiak
Kategoria:Euskal Herriko berreraikitako eraikinak